Na temelju članka 35. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12 i 152/14), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13 ,137/15, 123/17 , 98/19 i 144/20), članka 103. Zakona o cestama („Narodne novine“, broj: 84/11, 22/13, 54/13, 148/13 , 92/14, 110/19 i 144/21) i članka 37. Statuta Grada Šibenika („Službeni glasnik Grada Šibenika“, broj: 2/21), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

**ODLUKU**

**o ukidanju statusa javnog dobra**

**na dijelu čest. br. 1923 K.O. Šibenik**

Članak 1.

Utvrđuje se da nekretnina označena kao dijelovi čest. br. 1923 iz z.u. 8860 K.O. Šibenik, u geodetskom snimku izrađenom od strane GEO NEXUS d.o.o., iz svibnja 2022. god., označeni slovima A-B-C-D-A, u površini od 10,62 m², E-F-G-E, u površini od 1,62 m2 i H-I-J-H, u površini od 0,03 m2, više nisu u funkciji javnog dobra u općoj uporabi, te se predmetnim dijelovima nekretnine ukida svojstvo javnog dobra.

Članak 2.

Ovaj zaključak stupa na snagu danom donošenja, a objavit će se u „Službenom glasniku Grada Šibenika“.

KLASA: 940-01/20-01/148

URBROJ: 2182-1-07/7-22-

Šibenik, \_\_\_\_\_\_\_\_\_\_\_\_\_\_\_ 2022. godine

**GRADSKO VIJEĆE GRADA ŠIBENIKA**

PREDSJEDNIK GRADSKOG VIJEĆA

dr.sc. Dragan Zlatović

**Obrazloženje**

Nekretnina označena kao dijelovi čest. br. 1923 iz z.u. 8860 K.O. Šibenik, u geodetskom snimku izrađenom od strane GEO NEXUS d.o.o., iz svibnja 2022. god., označeni slovima A-B-C-D-A, u površini od 10,62 m², E-F-G-E, u površini od 1,62 m2 i H-I-J-H, u površini od 0,03 m2, sadržanim u prilogu ove odluke, u zemljišnim knjigama Općinskog suda u Šibeniku predstavlja javno dobro u općoj uporabi, dio Tijatske ulice u Šibeniku i vlasništvo je Grada Šibenika. Predmetni dio nekretnine je u naravi izgubio svojstvo javnog dobra-nerazvrstane ceste.

Predmetni dijelovi čest. br. 1923 K.O. Šibenik u naravi predstavlja dio objekta Mande Samodol. Navedena stranka podnijela je zahtjev za kupnju predmetnih dijelova čestice. Kako predmetni dijelovi čestice predstavljaju javno dobro u općoj uporabi, da bi se predmetni dijelovi čestice mogli prodati, najprije im se mora ukinuti status javnog dobra. Prema čl. 103 st. 1. Zakonu o cestama kad je trajno prestala potreba korištenja nerazvrstane ceste ili njezinog djela može joj se ukinuti status javnog dobra u općoj uporabi. Čl. 103 st. 2. istog zakona propisuje da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Slijedom navedenog, budući da su predmetni dijelovi nekretnine izgubili svojstvo javnog dobra te sad predstavljaju dio objekta privatne osobe, predlaže se donošenje Odluke o ukidanju statusa javnog dobra na predmetnoj čestici kako je to opisano u dispozitivu odluke.